**เรื่อง : ศึกษาการลดกลิ่นไม่พึงประสงค์ในปลาดุกที่ผ่านการพักในน้ำผสม EM**

 **ความเข้มข้นต่างกัน**

**โดย : 1. นางสาวเนตรนภา หนิดภักดี**

 **2. นางสาววราภรณ์ เพชรรัตน์**

 **3. นายสามารถ คงแก้ว**

**ครูที่ปรึกษา**

 **1. นางสาวอมรศรี ศรีอินทร์**

 **2. นายสุวิทย์ เพ็ญสวัสดิ์**

 **3. นางประทุม ไกรรอด**

 **4. นางสาวยุวดี อุ้ยดำ**

 **5. นางมัณฑนา เจริญสม**

**วิทยาลัย : เกษตรและเทคโนโลยีนครศรีธรรมราช**

**ปีที่พิมพ์ : 2560**

**บทคัดย่อ**

 การทดลองครั้งนี้มีวัตถุประสงค์เพื่อศึกษาการยอมรับของผู้บริโภคด้านกลิ่นรสและอัตรารอดของปลาดุกที่ผ่านการพักในน้ำผสม EM ความเข้มข้นต่างกัน 4 ระดับ คือ 0, 3, 6 และ 9 มิลลิลิตรต่อลิตร วางแผนการทดลองแบบสุ่มตลอด (Completely Randomized Design; CRD) โดยแบ่งการทดลองเป็น 4 สิ่งทดลอง (Treatment) สิ่งทดลองละ 4 ซ้ำ (Replication) รวม 16 หน่วยการทดลอง ศึกษาการยอมรับของผู้บริโภคด้วยแบบทดสอบทางประสาทสัมผัสด้านกลิ่นรสที่ไม่พึงประสงค์ ชนิดให้คะแนน (scoring method) เมื่อพักปลาครบ 24 และ 48 ชั่วโมง ผลการทดลองพบว่า ปลาดุกที่พักในน้ำผสม EM เข้มข้น 6 มิลลิลิตรต่อลิตร ผู้บริโภคให้การยอมรับมากที่สุด รองลงมาคือ EM เข้มข้น 3 มิลลิลิตรต่อลิตร และปลาดุกที่พักในน้ำผสม EM ความเข้มข้น 6 มิลลิลิตรต่อลิตรมีอัตรารอดมากที่สุด คิดเป็นร้อยละ 100 ดังนั้นหากต้องการกำจัดกลิ่นไม่พึงประสงค์ในประดุกโดยใช้ EM ระดับความเข้มข้นที่เหมาะสมที่สุดคือ 6 มิลลิลิตรต่อลิตร

**คำสำคัญ** EM, กลิ่นไม่พึงประสงค์